S-357/2016

Mál þetta, sem dómtekið var 20. október sl., höfðaði lögreglustjórinn á höfuðborgarsvæðinu með ákæru 13. september 2016 á hendur ákærða, B-kk-þgf Þ-kk-þgf P-kk-þgf, kt. [...], [...], Kópavogi;

„fyrir umferðarlagabrot í Reykjavík, með því að hafa mánudaginn 30. maí 2016, ekið bifreiðinni [...], án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 295 ng/ml, MDMA 300 ng/ml og tetrahýdrókannabínól 5,4 ng/ml) um Jafnasel við verslunina Krónuna uns aksturinn var stöðvaður og á sama tíma haft í vörslum sínum 0,88 g tóbaksblandað kannabisefni sem lögregla fann við leit í bifreiðinni og lagði hald á.

Telst brot þetta varða við 1. mgr. 48. gr. og 1., sbr. 2., mgr. 45. gr. a., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007 og við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt er þess krafist að framangreind fíkniefni, 0,88 g tóbaksblandað kannabisefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.“

I

Fyrirkall í máli þessu var gefið út 29. september 2016 og löglega birt ákærða 13. þessa mánaðar. Við þingfestingu málsins 20. október sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til áðurgreindrar lagagreinar verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru hér einnig uppfyllt. Brot ákærða teljast því sönnuð og varða þau við tilgreind laga- og reglugerðaákvæði í ákæru.

II

Samkvæmt vottorði sakaskrár ríkisins gekkst ákærði 18. október 2010 undir sektargerð lögreglustjóra þess efnis að hann greiddi 90.000 krónur í sekt til ríkissjóðs og sætti sviptingu ökuréttar í sex mánuði vegna ölvunaraksturs. Á árunum 2012 og 2013 gekkst ákærði síðan fjórum sinnum undir sektargerðir vegna fíkniefnabrota. Þá gekkst hann 7. nóvember 2013 undir sektargerð þess efnis að hann greiddi 254.000 krónur í sekt og sætti sviptingu ökuréttar í tvö ár fyrir fíkniefnabrot og brot gegn 1., sbr. 2., mgr. 45. gr. a. umferðarlaga nr. 50/1987.

Með vísan til dómvenju þykir refsing ákærða að virtum brotum hans og sakaferli réttilega ákveðin fangelsi í 30 daga.

Samkvæmt framansögðu hefur ákærði nú ítrekað öðru sinni brot gegn ákvæðum 45. og 45. gr. a. umferðarlaga. Því ber, sbr. 3. mgr. 102. gr. sömu laga, í samræmi við kröfugerð ákæruvalds og með vísan til 101. og 102. gr. laganna að svipta ákærða ökurétti ævilangt frá birtingu dóms þessa að telja.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau 0,88 grömm af tóbaksblönduðu kannabisefni sem lögregla haldlagði við rannsókn málsins.

Á grundvelli sakfellingar ákærða, sbr. 1. mgr. 218. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða þann sakarkostnað sem tilgreindur er á framlögðu sakarkostnaðaryfirliti lögreglustjóra, 134.355 krónur.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, B-kk-nf Þ-kk-nf P-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 0,88 grömmum af tóbaksblönduðu kannabisefni.

Ákærði greiði 134.355 krónur í sakarkostnað.

K-kk-nf H-kk-nf